# Sants-Montjuïc

Sants-Montjuïc és un districte del municipi de Barcelona, a la comarca del Barcelonès). Està format per set barris: El Poble-sec, La Marina del Prat Vermell, La Marina de Port, La Font de la Guatlla, Hostafrancs, La Bordeta, Sants-Badal i Sants; i també aglutina la muntanya de Montjuïc, el polígon de la Zona Franca i la bona part del Port de Barcelona.

## Dites populars

* Per pinxos la Bordeta, per gitanos Hostafrancs, i per noies maques Sants.

### Hostafrancs

    Pàgina principal: Hostafrancs
* A la Creu Coberta, si us descuideu, aneu a cavall i en torneu a peu.
* Déu vos guard, a tots els cristians del món, menys els d'Hostafrancs, que són tot gitanos.
* Per la Creu Coberta, alerta!

### La Marina del Prat Vermell

* Qui té art, pesca quan vol.
          L'Art era la zona de pescadors de l'antic barri hospitalenc de Can Tunis, actual Marina del Prat Vermell.

### Muntanya de Montjuïc

    Pàgina principal: Montjuïc
* Anirem a can Pistraus i farem una bullida, la farem de groc i blau i també color d'oliva.
* Barcelona i Montjuïc, no es feren en una nit.

### Sants

    Pàgina principal: Sants
* A Sants, pobres i amargants, l'una meitat lladres i l'altra esgarrapacristos.
* Esguerrats, cap a Sants.

## Frases fetes i locucions
### Hostafrancs

    Pàgina principal: Hostafrancs
* Ser (algú) més ben plantat que el merdissaire.
          Ser molt elegant.

### La Bordeta

    Pàgina principal: La Bordeta
* Haver estudiat a la Bordeta.
          Ser un neci, no tenir cap mena d'estudis.
* Tenir (algú) finques a la Bordeta.
          Aparentar opulència, però ser pobre.

### La Marina del Prat Vermell

* Passar uns dies a l'Art.
          Fer adonar a una criatura que s'ha d'acabar el menjar que té al plat. L'Art havia estat la zona dels pescadors del barri de Can Tunis. S'enunciava com «Passessis uns dies a l'Art i ja t'ho menjaries!» o «Passessis uns dies a l'Art i ja t'ho acabaries!».
* Anar a pescar a Can Tunis.
    (var.) Anar a tirar l’art a can Tunis.
          Engegar a algú ben lluny.

### Sants

    Pàgina principal: Sants
* Semblar el billar de Sants, on les dones hi feien barana.
          Estar un lloc molt concorregut de gent.
* Semblar (algú) el tísic de Sants.
          Ser molt prim i alt, com el campaner de l'Església de Santa Maria de Sants.

## Referències

* 1 2 3 4 5 6 7 8 9 10 Torras i Corbella, Albert. Dites i personatges populars de Sants, Hostafrancs i la Bordeta. Barcelona: Comissió Festes Casa Gran, 2010.
* 1 2 Piñeiro Costán; Ramos Ruiz; Puigmalet, 2013, p. 290, Trons a remolar!.
* ↑ Amades, Joan. Costums i tradicions d'hostals i tavernes. Barcelona: Tallers Gráfics P. Arnau, 1936 [Consulta: 1546502008].
* ↑ Alcover, Antoni M.; Moll, Francesc de B. «Sants-Montjuïc». A: Diccionari català-valencià-balear. Barcelona: IEC, 2002.
* ↑ Cinc mil refranys catalans i frases fetes populars, 1965.
* 1 2 Piñeiro Costán; Ramos Ruiz; Puigmalet, 2013, p. 295, Trons a remolar!.

## Bibliografia

* Piñeiro Costán, Montserrat; Ramos Ruiz, Jordi; Puigmalet, Joan. Beca Jaume Codina de Recerca d’Història Local (en català). El Prat de Llobregat: Ajuntament del Prat de Llobregat, 2013 (Col·lecció de textos locals). ISBN 978-84-87486-30-2 [Consulta: 21 febrer 2017].